Kristopher Schau

**Kristopher Hugh Martin Schau** () er ein norsk musikar, forfattar, programleiar og humorist frå Oslo. Han er son åt skodespelaren Finn Schau og bror åt programleiaren Aleksander Schau.

## Biografi
Kristopher Schau har vore med på mange meir eller mindre musikalske tiltak gjennom Duplex records sidan slutten på 1980-talet (sjå bandi nedan). Han har dertil med vore programleiar og medverka i ei rad radioprogram, so som *[[Kvegpels]]* på Radio Nova (1993-), *[[Radioprogrammet Karate|Karate]]* (1995-2003), *[[radioprogrammet Hybel|Hybel]]* (1996-1998), *[[radioprogrammet XL|XL]]* (1996-1999), *[[Herreavdelingen]]* (1997), *[[Holger Nielsens metode]]* (1999-2000) og *[[Et Norge i krig]]* (2004) på NRK Petre og *[[Jeg hater svensker]]* på Kanal 24 (2004).

På fjernsyn har me sett Kristopher Schau i programmi *[[XLTV]]* (1998-1999), *[[Oppgang B]]* (1998), *[[TVTV]]* (1999) *[[Topaz]]* (2002), *[[Team Antonsen]]* (2004) på NRK og *[[TV-programmet De syv dødssyndene|De syv dødssyndene]]* på TV2. Dessutan har han spela i reklamefilm for avisa VG.

Kristopher Schau har gjeve røyst til figuren Kronk i filmen *[[Et kongerike for en lama]]* (2000) og *Marius* i *[[Slipp Jimmy fri]]* (2006).

Kristopher Schau har vekt åtgaum ved nokre høve for sine uredde røyne og usedvanlege forskingsprosjekt, der han har testa ut menneskekroppen. Han budde til dømes éi veke i ein Opel Rekord stasjonsvogn, 1981-modell, i prosjektet *[[En mann, en bil, en uke]]* (1998) på programmet *XL*, og på *Karate* sat han ei veke i eit butikkvindauga på Karl Johans gate, der han skulle freista forfalla mest mogeleg, både fysisk og åndeleg, i prosjektet *Forfall* (2001). I programserien *De syv dødssyndene* lét han seg mellom anna omskjera

Som forfattar har Kristopher Schau gjeve ut kokeboki *[[Tendenser]]* (2001), og saman med Morten Ståle Nilsen og Øystein Karlsen gav han i 2006 ut *[[Et Norge i krig]]* - ei samling av innslag frå radioprogrammet med same namnet, i bokform. Han skreiv teksti til teikneserien ''Margarin'', som Øystein Runde teikna, og som kom ut som teikneseriealbum i 2006. Han har elles meldt teikneseriar i bladet *[[Mute]]*, radioprogrammet *[[Ordfront]]* og fjernsynsprogrammet ''Stereo'' (alle i 2002). I 2009 gav han ut boka *På vegne av venner*.

Kristopher Schau vann VM i Rock i Bilbao (2002) med bandet The Cumshots, og har dessutan overprøvt Spellemannskommitéen sine avgjerder, då han gav Spellemannsprisen til Black Debbath (2000).

Til stortingsvalet i 2001 var Kristopher Schau kandidat for Det Politiske Parti i Aust-Agder og Sogn og Fjordane.

Somme av Kristopher Schau sine gjerningar er dokumentera på DVD-en *[[Kristopher Schau - Ti år med juling - på tide å få betalt!]]* frå 2004.

## Band
* Gartnerlosjen (vokal) frå 1987 -
* Glansen (vokal) i 1990
* Lille Pepre Benklærs Campingbag (vokal) frå 1990-1991
* Diverse Artister (vokal) frå 1990-1991
* Penis Inferno frå 1990 -
* Den erotiske picnic i 1991
* Kåper Gjete (Vokal, gitar, trompet) frå 1991-1993
* Hurra Torpedo som Farbror Blå (frysar, komfyr) frå 1991 -
* Käufer Gäte i 1993
* Torpedo Juchheirassa! i 1993
* Iron Metal Hat (vokal) frå 1993-1994
* Reidar Roses Orkester som Ragnar Rose (vokal) frå 1995 -
* Norwegian Fart Compilation (Promp, fis, fjert) i 1996
* Majorstu frå 1996-1996
* Klima frå 1996-1996
* Sinsen frå 1996-2000
* Datsun som Max Cargo (vokal) frå 1996 -
* Bandet DDR i 1998
* Caliban Allstars (vokal) i 2000
* The Cumshots som Max Cargo (vokal) frå 2000 -

## Bakgrunnsstoff
* Duplex Records 
* Harald Fossberg: «Provokatør og sjarmør» i Aftenposten 14. februar 2004.